
[bookmark: _Hlk127431853][bookmark: _Hlk127431742]		Vă înaintăm, alăturat, raportul comun asupra proiectului de Lege pentru completarea tabelelor-anexă nr.I și II la Legea nr.143/2000 privind prevenirea și combaterea traficului și consumului ilicit de droguri, trimis spre dezbatere şi examinare în fond, în procedură de urgență, Comisiei pentru sănătate şi familie și Comisiei pentru apărare, ordine publică şi siguranţă naţională, cu adresa nr. PLx.7/2023 din 1 februarie 2023.
În raport cu obiectul şi conţinutul acesteia, proiectul de lege face parte din categoria legilor ordinare.


PREŞEDINTE,					PREŞEDINTE,
Laurențiu-Dan LEOREANU			      Dr. Nelu TĂTARU

RAPORT  COMUN
asupra proiectului de Lege pentru completarea tabelelor-anexă nr.I și II la Legea nr.143/2000 privind prevenirea și combaterea traficului și consumului ilicit de droguri

[bookmark: _GoBack]În conformitate cu prevederile art.95 și 117 alin.(3)  din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie și Comisia pentru apărare, ordine publică şi siguranţă naţională au fost sesizate, prin adresa nr. PLx.7/2023 din 1 februarie 2023, cu dezbaterea pe fond, în procedură de urgență, a proiectului de Lege pentru completarea tabelelor-anexă nr.I și II la Legea nr.143/2000 privind prevenirea și combaterea traficului și consumului ilicit de droguri. La Comisia pentru apărare, ordine publică și siguranță națională, proiectul de lege a fost înregistrat cu nr.4c-15/20/02.02.2023.

Proiectul de lege are ca obiect de reglementare completarea tabelelor I şi II din Legea nr.143/2000, în sensul transpunerii Directivei delegată (UE) 2022/1326 a Comisiei din 18 martie 2022 de modificare a anexei la Decizia-cadru 2004/757/JAI a Consiliului în ceea ce priveşte includerea unor substanţe psihoactive noi în definiţia termenului „drog”. 

Senatul, în calitate de primă Cameră sesizată, a adoptat proiectul de lege în şedinţa din data de 21 decembrie 2022. Conform dispoziţiilor art. 75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională. 

La întocmirea prezentului raport comun, Comisiile au avut în vedere:
· avizul favorabil al Consiliului Legislativ (nr.1283 din 21.11.2022);
· avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/39 din 08.02.2023).

În conformitate cu prevederile art. 62 și 64 din Regulamentul Camerei Deputaţilor, Comisiile au dezbătut proiectul de lege în şedinţe separate.

La lucrările Comisiei pentru sănătate și familie, deputaţii şi-au înregistrat prezenţa conform listei de prezenţă. Membrii Comisiei pentru sănătate și familie  au examinat proiectul de lege în ședința din 13 februarie 2023.
 În baza prevederilor art. 56 şi 57 din Regulamentul Camerei Deputaţilor, republicat, cu modificările și completările ulterioare la dezbaterea proiectului de lege, a participat ca invitat doamna Claudia Costescu, consilier juridic în cadrul Agenției Naționale Antidrog.
În urma dezbaterilor şi a opiniilor exprimate, membrii Comisiei pentru sănătate și familie au hotărât, cu unanimitate de voturi, adoptarea proiectului de lege  în forma înaintată de Senat. 

[bookmark: _Hlk127433138]La lucrările Comisiei pentru apărare, ordine publică şi siguranţă naţională, deputaţii şi-au înregistrat prezenţa conform listei de prezenţă. Membrii Comisiei pentru apărare, ordine publică şi siguranţă naţională au examinat proiectul de lege în ședința din 20 februarie 2023.
 În baza prevederilor art. 56 şi 57 din Regulamentul Camerei Deputaţilor, republicat, cu modificările și completările ulterioare la dezbaterea proiectului de lege, a participat ca invitat domnul Adrian Voican, secretar de stat Ministerul Afacerilor Interne.
În urma dezbaterilor şi a opiniilor exprimate, membrii Comisiei pentru apărare, ordine publică și siguranță națională au hotărât, cu unanimitate de voturi, adoptarea proiectului de lege în forma înaintată de Senat. 




În urma finalizării dezbaterilor membrii celor două comisii au hotărât, cu unanimitate de voturi, să propună plenului Camerei Deputaților, un raport comun de adoptare a proiectului de Lege pentru completarea tabelelor-anexă nr.I și II la Legea nr.143/2000 privind prevenirea și combaterea traficului și consumului ilicit de droguri,  în forma adoptată de Senat. 

În raport cu obiectul şi conţinutul, proiectul de lege face parte din categoria legilor ordinare.




PREŞEDINTE,					PREŞEDINTE,
Laurențiu-Dan LEOREANU			      Dr. Nelu TĂTARU





SECRETAR,						SECRETAR,		
	      Dumitru RUJAN				   Liviu-Ioan BALINT















Întocmit,							Întocmit,	
Florin Danciu, consilier parlamentar				Constanța Popa, consilier parlamentar

